11. Κατάσταση στο Πακιστάν (ψηφοφορία) 
- Κοινή πρόταση ψηφίσματος
- Πριν από την ψηφοφορία επί της παραγράφου 1:
Robert Evans
(EN) Κύριε Πρόεδρε, ζητώ συγγνώμη γι' αυτό, αλλά οι συνάδελφοι θα αναγνωρίσουν πως η κατάσταση αυτή αλλάζει καθημερινά και η προφορική τροπολογία δεν είναι ακριβώς η ίδια με αυτή που περιλαμβάνεται στα έγγραφα που έχουν ορισμένοι μπροστά τους, θα τη διαβάσω λοιπόν: "εκφράζει την αλληλεγγύη του προς τον λαό του Πακιστάν που είναι θύμα της βίας που προκάλεσαν οι ένοπλοι εξτρεμιστές· εκφράζει τη βαθιά ανησυχία του για τις πληροφορίες ότι ορισμένοι άνθρωποι πιθανώς κρατούνταν όμηροι στο Ερυθρό Τέμενος· αναγνωρίζει τις προκλήσεις που έθεσε για την κυβέρνηση του Πακιστάν η πολιορκία, εκφράζει την έντονη ανησυχία του όσον αφορά τον άγνωστο ακόμη αριθμό θυμάτων και υποστηρίζει κάθε προσπάθεια για την προσαγωγή των υπευθύνων ενώπιον της δικαιοσύνης".
Eva Lichtenberger
(DE) Αφού έχει ήδη γίνει η έφοδος στο Κόκκινο Τζαμί, δεν θα πρέπει να χρησιμοποιήσουμε παρελθοντικό χρόνο, τουλάχιστον στο δεύτερο μέρος;
(Το Σώμα εγκρίνει την προφορική τροπολογία)
